40/2017.(V.29.)sz.   Ö n k o r m á n y z a t i    Határozat:
(Napirendi pontok elfogadása)

Jászjákóhalma Község Önkormányzatának Képviselő-testülete a 2017. május 29-i soron kívüli testületi ülés napirendi pontjait elfogadja. 


41/2017. (V.29.)sz.     Ö n k o r m á n y z a t i    Határozat:
(Felsőjászsági Óvodai Intézményfenntartó Társulás megszüntetéséről és a jászjákóhalmai Poldermann Júlia Óvoda önkormányzati fenntartásba vételéről)

Jászjákóhalma Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontjában biztosított jogkörében eljárva, az óvodai nevelés átszervezésével kapcsolatban elvi döntést hoz arra vonatkozóan, hogy szándékában áll a Felsőjászsági Óvodai Intézményfenntartó Társulás megszüntetése. A Képviselő-testület elfogadja és támogatja a Felsőjászsági Óvodai Intézményfenntartó Társulás által fenntartott Felsőjászsági Óvodai Intézmény tervezett megszüntetését.

A Képviselő-testület döntése alapján, a jelenleg intézményi társulás fenntartásban működő Poldermann Júlia Tagóvoda (címe: 5121 Jászjákóhalma, Fő út 52.) – a társulás óvodai intézményének megszűnése miatt – 2017. szeptember 1. napjától Jászjákóhalma Község Önkormányzatának fenntartásában működik tovább.

A Képviselő-testület felhatalmazza a polgármestert, hogy az óvodai nevelés társulás keretében történő megszüntetése, illetve az óvodai működés átszervezése érdekében tegye meg a szükséges intézkedéseket.

Határidő: 2017. május 31.
Felelős:Terjéki Tünde polgármester

42/2017. (V.29.)sz.     Ö n k o r m á n y z a t i    Határozat:
(Polgármesteri Hivatal részére fénymásoló beszerzése)

Jászjákóhalma Község Önkormányzatának Képviselő-testülete – a Polgármesteri Hivatalban folyó munka zavartalan biztosítása érdekében – hozzájárul, hogy a Polgármesteri Hivatal részére új Xerox WorkCentre 5330 fekete-fehér fénymásoló kerüljön beszerzésre, az MM Max Kft. ajánlata alapján.
A Képviselő-testület biztosítja a berendezés megvásárlásához szükséges 627.000,-Ft+Áfa, azaz Hatszázhuszonhétezer forint+Áfa összeget a költségvetés tartalékalapja terhére.
Határidő: 2017. május 29.
Felelős:polgármester, jegyző

